Teemu Lahtinen
Teemu Lahtinen (s. 27. huhtikuuta 1977 Hämeenlinna) on perussuomalainen poliitikko ja Suomen Sisun entinen puheenjohtaja. Lahtinen kertoo edustavansa kansallismielistä ja isänmaallista maailmankatsomusta. Hän oli Suomen Sisun sihteeri vuosina 2003–2004, puheenjohtaja 1998–2002 ja 2005–2007 sekä varapuheenjohtaja 2008.
Teemu Hartikainen
Teemu Hartikainen (s. 3. toukokuuta 1990 Kuopio) on suomalainen jääkiekkoilija, joka pelaa KHL-Liigassa Salavat Julajev Ufan riveissä. Hartikainen siirtyi kaudeksi 2010–2011 NHL-joukkue Edmonton Oilersin organisaatioon ja pelasi lähes koko kauden 2010–2011 Edmontonin farmiseura Oklahoma City Baronsin riveissä AHL-liigassa, kunnes 13. maaliskuuta 2011 hänet kutsuttiin Edmonton Oilersin kokoonpanoon. Hän sai ensimmäisessä ottelussaan syöttöpisteen ja ensimmäisen NHL-maalinsa Hartikainen teki 27. maaliskuuta 2011 Calgary Flamesia vastaan. Hartikaisen tulokassopimus NHL-seura Edmonton Oilersin kanssa loppui keväällä 2013. Hartikainen ei kuitenkaan tehnyt Oilersin organisaation kanssa kaksisuuntaista jatkosopimusta vaan solmi kaksivuotisen sopimuksen KHL-seura Salavat Julajev Ufan kanssa.